ਬੱਡੂਵਾਲ

ਬੱਡੂਵਾਲ ਪਿੰਡ ਮੋਗਾ ਜ਼ਿਲ੍ਹਾ ਦੀ ਤਹਿਸੀਲ ਧਰਮਕੋਟ ਦਾ ਪਿੰਡ ਬੱਡੂਵਾਲ ਧਰਮਕੋਟ ਤੋਂ ਕਿਸ਼ਨਪੁਰਾ ਕਲਾਂ ਵਾਲੀ ਸੜਕ ਤੇ ਸਥਿਤ ਹੈ। ਇਹ ਧਰਮਕੋਟ ਤੋਂ 3 ਕਿਲੋਮੀਟਰ ਅਤੇ ਮੋਗਾ ਰੇਲਵੇ ਸਟੇਸਨ ਤੋਂ 20 ਕਿਲੋਮੀਟਰ ਦੂਰ ਹੈ।https://punjabvillagehistory.com/?s=%E0%A8%AC%E0%A9%B1%E0%A8%A1%E0%A9%82%E0%A8%B5%E0%A8%BE%E0%A8%B2

ਇਤਿਹਾਸ- ਇਹ ਪਿੰਡ ਮਹਾਰਾਜਾ ਰਣਜੀਤ ਸਿੰਘ ਦੇ ਕਾਲ ਤੋਂ ਪਹਿਲਾਂ ਦਾ ਵੱਸਿਆ ਹੋਇਆ ਹੈ। ਇਸ ਥਾਂ ਤੇ ਬੱਡੂ ਨਾਂ ਦੇ ਰਾਜਪੂਤ ਨੇ ਮੋੜ੍ਹੀ ਗੱਡੀ ਸੀ। ਜਿਸ ਤੋਂ ਪਿੰਡ ਦਾ ਨਾਂ ਬੱਡੂਵਾਲ ਪੈ ਗਿਆ। ਪਿੰਡ ਵਿੱਚ ਗਰੇਵਾਲ ਬਸਰਾ ਸੇਖੋਂ ਅਤੇ ਜੋਹਲ ਗੋਤਾਂ ਦੇ ਇਲਾਵਾ ਹੋਰ ਜੱਟ ਹਰੀਜਨ ਤੇ ਹੋਰ ਬਰਾਦਰੀਆਂ ਦੇ ਲੋਕ ਵੀ ਰਹਿੰਦੇ ਹਨ।

ਪਹਿਲੇ ਮਹਾਂਯੁੱਧ ਵਿੱਚ ਇਸ ਪਿੰਡ ਦੇ 26 ਵਿਅਕਤੀ ਸ਼ਾਮਿਲ ਹੋਏ। ਜਿਨ੍ਹਾਂ ਵਿੱਚੋ 7 ਸ਼ਹੀਦ ਹੋ ਗਏ। ਉਹਨਾਂ ਦੀ ਯਾਦ ਵਿੱਚ ਸਰਕਾਰ ਨੇ ਯਾਦਗਾਰ ਬਣਾਈ ਹੈ ਜਿਸ ਨੂੰ ਕਤਲਗੜ੍ਹ ਕਹਿੰਦੇ ਹਨ। ਪਿੰਡ ਦੇ ਸੰਤ ਸੰਤੋਖ ਸਿੰਘ ਜੈਤੋ ਦੇ ਮੋਰਚੇ ਸਮੇਂ 17ਵਾਂ ਜਥਾ ਲੈ ਕੇ ਗਏ ਸਨ। ਸੰਨ 1947 ਦੇ ਦੰਗਿਆਂ ਸਮੇਂ ਸੰਤ ਸੰਤੋਖ ਸਿੰਘ ਨੇ ਮੁਸਲਮਾਨਾਂ ਨੂੰ ਸੁਰੱਖਿਅਤ ਰੱਖਣ ਵਿੱਚ ਬਹੁਤ ਯਤਨ ਕੀਤੇ।

 ਹਵਾਲੇ 

ਸ਼੍ਰੇਣੀ:ਮੋਗਾ ਜ਼ਿਲ੍ਹੇ ਦੇ ਪਿੰਡ